MTH ena ya Puo e Ekeditsweng e fana ka mesebetsi e mengata eo baithuti ba fuwang monyetla wa ho bontsha hore ba tseba puo ho le hokae.
Ho dumelletswe bonyane dihora tse leshome le metso mehlano hore ho qetwe MTH ena, le ha ho ka sebetswa ho ya ka motho ka mong le ka moo ho hlkehang ka teng.
MTH e arotswe ho ya ka dikarolo tse pedi. Karolo ya A ke karolo ya ho lokisetsa ya dihora tse ka bang leshome le metso e meraro, mme e fana ka matshwao a 60. Karolo ya B, ya dihora tse pedi, e tla etsahala moo ho laolwang teng mabaka a itseng mabapi le matshwao a 40. Ditlhatlhobo tsohle di tlameha ho ngolwa e le matshwao.
Setswalle se setle sa batho se etsa setjhaba se phedisanang hantle. Batho ba etseng ho theha le ho boloka setswalle se setle?
Ho tswalana ke eng?
Setswalle se setle le setswalle se sebe; na ke na le setswalle se setle le batho kapa le diphoofolo Na ke na le setswalle se sebe kaekae?
Nka boloka ntshetsa pele le ho boloka setswalle se setle jwang?
Ho tla fanwa ka tataiso qalong ka ditemana tse filweng baithuti ha mmoho le dipotso tse tsamaelanang le tDitlamorao tse ikgethilengna le mesebetsi e tsamaelanang le ditemana.
Baithuti ba tla etsa phuputso ba sebedisa dibuka, dimakasine, dikoranta le ditemana tse ding kapa ka boitsebiso bathong bao ba teanang le bona.
Baithuti ba qala ka ho batlisisa dikamano mothong ka mong. Jwale hona ho tla kenyeletsa le dikamano ka bophara.
Tshebediso tse ikgethilengng ke mokgwa oo baithuti ba tsebiswang sehlooho se tla sebediswa. Mesebetsi e hlahellang thutong ya selelekela e fana ka motheo wa dithuto tse tla latela; ka lebaka leo ke taba ya bohlokwa hore tsena di etswe ka botlalo.
Thuto ena ya pele e thusa ka ho beha sehlooho HO THEHA SETSWALLE SE SETLE SEBAKENG se itseng.
Qala ka puisano ya sehlopha e tla tataisa baithuti ho utlwisisa se bolelwang ka kamano.
Ka mora mona ho tla latela puisano ya batithuti ba babedi ka dikamano tsa bona tse ntle le tse mpe ka puo e ekeditsweng kapa puo ya lapeng.
Jwale e tla ba nako ya ho etsa pehelo ya ditaba ka puo e ekeditsweng.
Baithuti ba tla ngola dipolelo ka kamano e nngwe le e nngwe ba sebedisa tlotlontswe e ntjha eo ba e filweng.
Lengolo le tswang ho Keneuwe le ballwa sehlopha, mme baithuti ba kotjwa ho batla tharollo mathateng a Keneuwe.
Qetellong, dihlopheng tse ka bang nne, baithuti ba itokisetsa tshwantshiso ya bona , mme ba tla e etsa e le e tla hlahlojwa.
Qala ka puisano ya sehlopha e hlalosang kutlwisiso ya baithuti ya lereo lena kamano?
Baithuti ba tlamehile ho utlwisisa phapang mahareng a ho tlwaela motho le motho eo ba tswalanang le yena . ba tlameha ho utlwisisa hore leetsi ho tswalana le ho bolela ho theha setswalle le / ho amana le.
Jwale mona o ka hlahisa tlotlontswe e ntjha eo baithuti ba e hlokang hore ba tle ba utlwisise hore tswalano ke eng.
Lenane le latelang la tlotlontswe e ntjha le ka sebediswa e le tataiso, empa mantswe e mang hape a ka eketswa.
bao o ba tlwaetseng batho bao o kopanang le bona ka mehla, empa e se bao ba ratang dintho tseo o di ratang tswalana le ho ba le dikamano le motho e mong kgohlano ho fapana ka maikutlo dithaka batho / metswalle/ bao o leng sehlopheng se le seng le bona bana ba motho dikgaitsedi kapa dikgaetsedie tsa hao ba lelapa ho keneyeletswa bao o tswalanang le bona: mme, ntate, jj.
mmangwane mme ya nyetsweng ke ntate ya ntswetseng ntate wa bobedi ntate ya nyetseng mme ya ntswentseng ba leloko bomotswala le ba bang bao ke tswalanang le bona maikutlo ho ba le ho ameha haholo jwalo ka: lerato, ho tshaba, thabo, ho utlwa bohloko, ho hloya ho kgahlwa ho amohela ka ho babatsa/ ho hlompha/ ho kgotsofala ho etsisa ho etsa ka moo ba bang ba etsang ka teng/ ho tshwantshisa/ ho etsa jwalo ka ba bang.
ho ba mona ho ikutlwa o sa kgotsofala kapa o le mohono o batla ho ba motho e mong kapa ho rata ho ba le seo motho e mong a nang le sona.
Bolakeborotong o ka etsa setshwantsho sa sekgo sa mefuta ka ho fapana ha tswalano eo baithuti ba ka bang le yona.
ELA HLOKO Dumella baithuti hore ba eketse ho feta mona.
Ke mang eo o tswalanang le yena ebile le utlwana hantle?
Ke mang eo sa tswalaneng le yena ebile le sa utlwane hantle?
Baithuti ba ngola dipolelo tse pedi bonyane ka tse ngotsweng ka hodimo puong e ekeditsweng.
Fana ka tataiso ka : Ke tswalana le .. haholo hobane ..?
Ha ke rate .. hobane ?
Le ha kwana hona e sa tlo ba taba e hlahlojwang, o tlameha ho hlokomela hore baithuti bohle ba ngola dipolelo tsena.
Tshwara ho se hokae boithaopo ba hore ho etswe pehelo ya ditaba.
Balla sehlopha lengolo le latelang. Ke ikutlwa eka ke sitisa ba lapa leso, empa nkeke ka ba ka kgaohana le moratuwa wa ka.
Ke mabaka afe ao ho ka fanwang ka ona a entseng hore mme a etse jwalo?
O nahanang ka moo Keneuwe a entseng ka teng?
O nahana hore moratuwa wa hae a ka be a itseng/ a reng?
Ho ka rarollwa jwang mathata ana?
ELA HLOKO: Tataisa baithuti ka moo ba ka thehang kutlwano ka teng le ho hlomphana e le hore mme le Keneuwe ba dule ba thabile le ha ba ka dumellana feela le ha mehopolo e sa tshwane. Thuto ena e thuse baithuti hore ba utlwisise hore na kamano e ntle ke efe. Ba tsebe ho utlwisisana, ho utlwisisa mohopolo wa motho e mong , mme ba o ananenele.
Baithuti ba sebetse ka dihlopha tsa bone ka bone ho lokisetsa tshwantshiso eo ba bontshang mathata a kamano le batho le tharollo.
Sebedisa e mantswe a tlotlontsweng e ntjha a lenaneng.
Rejisetara ya AC2 , maikutlo le boitshwaro bo tla behwa ka mokgwa wa babedi le maemo.
Sepheo sa AC3 sa ho amana se hlalositswe ebile se fihletswe.
bontsha ho utlwisisa rejisetara ho ya ka dikamano sebedisana le batho ba babang ba sebedisang puo bontsha hore o na le menahano e motle mabapi le tshwantshiso ya bona kgetha tlotlontswe e nepahetseng.
Pale e kgutshwane ya Ya phedisang lelapa?
Baithuti ba ballwa khathunu, ebe ho latela puisano ya sehlopha le ho beha ditaba. Qetellong baithuti, ba laolwa ho ya ka maemo, ba arabela ka bomong temana e ngotsweng.
Arola baithuti dihlopha tse nne ho tse tsheletseng ho ya ka boholo ba baithuti. Balla baithuti khathunu ka sehalo le lentswe le fetolwang ha ho balwa ho ya ka baphetwa ba fapaneng.
E re baithuti ba shebe Mosebetsi wa 1 leqepheng la 10 la Dibuka tsa mosebetsi tsa Baithuti. Baithuti bohle ba qetella dipotso, e mong le e mong o ngola seo sehlopha ka seng se tla se beha dibukeng tsa mosebetsi. Fana ka nako e lekaneng dihlopheng hore di qete mosebetsi. Ho arabela ho ka fapana; ha moithuti a nahana ka ho fapana le sehlopha, moithuti a kgothaletswe ho ngola le ho tshehetsa karabelo ya hae. Dihlopha di tla tlameha ho kgetha sehlalosi se tla behela ditaba.
Behela ditaba: dumella dihlopha ka ho fapana hore di arabele dipotso tse fapaneng. Pehelo ya ditaba e kenyeletse dihlopha kaofela.
Aba memorandamo o thusang ka ho tshwaya o ngotsweng qetellong ya Buka ya kgakollo ya Titjhere e ngolletsweng sehlopha ka seng hore se itlhatlhobe dikarabelo tsa sona.
Sheba diforeime tse nne tsa pele tsa khathunu, mme o hlokomele mantswe a sebdisitsweng le boitshwaro ba batho. Dintlha tsena di o bolella eng mabapi le kamano ya Dennis le mmae?
Ntata Dennis o hlatswa dijana ka kitjhining. O nahanang ka monna wa lelapa ya sebetsang jwalo?
Ke sefe se bontshang foreimeng ya 6 hore mme ha a tsotelle ha kaalo tshoso e etswang foreimeng ya 5?
Hlalosa mefuta e fapaneng ya matshwao a puo a sebedisitsweng puisanong ya khathunu.
Foreimeng ya 5 ho sebedisitswe letshwao la makalo.
Sepheo sa mongolo o moholo foreimeng ya 5 ke sefe?
o Hobaneng ha lentswe lena else le ngotswe ka ditlhaku tse kgolo haholo, mme ho ba le sepheo sefe ka lebaka leo?
Ka phaposing qalong ya thuto balla baithuti pale.
Hlokomela hore baithuti ba utlwisisa se etsahalang paleng ka ntle ho ho bua ka dipotso tse mabapi le tlhatlhobo.
Efa baithuti Mosebetsi wa 2 ho qetella jwalo ka ha ho laetswe.
Batswadi ba moshanyana ya dilemo di leshome le metso e mene ba ne ba mo emetse hore a tle hae ka moputso wa hae wa pele wa beke.
Mamae o ne a se a lokisitse tafole, mme a ntse a sehella bohobe le botoro a lokisetsa dijo tsa bosiu. E ne e le mosadi e monyenyane ka seemo ka sefahleho se bonahalang ho sotleha, a apare bolousu bo bolou le sekhete se kwahetsweng ke foresekoto e tshweu e kentsweng setatjhe. O ne a bonahala a kgathetse ebile a hemela hodimo nako e nngwe le e nngwe. Ntate, a dutse a kgatholohile setulong sa kgale se nang le moo o behang matsoho teng, a namme maoto, le yena o ne a e na le sebopeho se senyenyane.
O tlohele tjhelete eo feela jwalo, mosadi a bua, ho utlwahala hantle hore o phetha seo a kileng a se bua pejana ka makgetlo a mangata, Ke a tseba hore ho tla etsahalang ha o ka e fumana. O tla mpha yona. E tla lefella rente e be e reka dijonyana di sekae, eseng ho ya motjhining wa tjhelete thaveneng efe kapa efe.? O reng O ka e lahla? Mohlomong e lahlehile seterateng.? Mosahnyana a korobana yaba o ya fatshe, empa o ne a sa lle? Jwalo ka pele, a se ke a mo natsa le ho mo natsa, a iphanpanya yena, a etsa eka ha a yo ho tu! Moshanyana a mo dumella ho etsa jwalo, a utlwa a kgatholohile ha a ho kopetse jwalo, a ikutlwa a tshedisehile hara meokgo ya hae e rothang.
Na mme le ntate ba na le mabaka a tshwanang a ho batla hore mora a tle lapeng?
Fana ka lebaka la karabo ya hao dintlheng ka ho tshwana.
Ke dintho dife tse pedi tse etsahalang ha mme a eya ho mara wa hae ka hodimo ka mora hoba mora a shapuwe?
Hobaneng ha a fa mmae tjhelete a sa e fe ntatae?
ka ha ena ke puo e ekeditsweng ho kgothaletswa puisano haholo sebopeho sa karabo e ka bang le dikarabo tse ngata. Ba mamele ka moo moithuti a buang ka teng, mme ba amohele maikutlo a baithuti, ha feela tsena di tshehetswa ke mabaka a utlwahalang. Memorandamo o thusang ka ho tshwaya o utlwisiswe ka mokgwa ona.
Na mme le ntate ba na le mabaka a tshwanang a ho batla hore mora a tle lapeng?
Fana ka lebaka ha o arabela ntlha ka nngwe.
Ntate o tla sebedisa tjhelete thaveneng moo a tla enwa teng.
Ke dintho dife tse pedi tse etsahalang ha mme a eya ka hodimo ntlong ho mora ha a qeta ho shapuwa?
Mme o kgothatsa mora wa hae (matshwao a 2) , mme mora o fa mmae tjhelete (matshwao a 2).
Moshanyana a mo kenya mahlo.. E lahlehile,a bua?
Hantlentle ho etsahetseng ka tjhelete?
Hobaneng ha a fa mmae tjhelete a sa e fe ntatae?
Na ke ntho e ntle hore a thetse ntatae.
Maikutlo a hao ke afe mabapi ha moshanyana ha file mmae tjhelete a sa e fa ntatae?
O patile tjhelete yaba ka morao o efa mmae.
o O ne a dumellana le ka moo mmae a tla sebedisa tjhelete ka teng./ Mme le mora ba ne ba utlwana ho e na le ntate le mora. / O ne a sa dumelane le mokgwa oo ntatae a neng a tla sebedisa tjhelete eo ka ona.
Tjhe, ha ho a lokela ho bua leshano neng kapa neng feela.
E, motho a ka nna a bua leshano ha o thusa.
Maikutlo a baithuti a tlameha ho tshehetswa ka mabaka, ho tea mohlala O nepile hobane o dumellana le mokgwa oo mmae a tlang ho sebedisa tjhelete eo ka teng.
O fositse ka ho fa mmae tjhelete hobane ntate ke hlooho ya lelapa?
Ke mang ya phedisang lelapa mona lapeng lena Hobaneng ha o nahana jwalo?
Moshanyana ke yena ya phedisang lelapa (letshwao le 1), hobane o a lefuwa hore a phedise lelapa (matshwao a 2).
Hobaneng ha ho sa loka hore ebe moshanyana o a sebetsa?
Dilemo tsa hae ha di mo dumelle hore e be o a sebetsa ka ha a le dilemo tse leshome feela kapa tse leshome le motso o le mong.
a sheba monna ka la moleka?
Ha ke thole!?
Ha o letho mona.?
Eta ho lla sa ka mona o tla mpha tjhelete eo.?
O se ke wa mo fa yona.?
matshwao a 2 qotsong e nngwe le e nngwe?
Maikutlo a hao ke afe mabapi le batswadi ba otlang bana?
Fana ka lebaka mabapi maikutlo a hao.
Batswadi ha ba a tshwanela ho otla bana ba bona hobane molao ha o dumele/ ho otla ha ho thuse ka letho ho rarolla mathata/ bana ba tla nahana hore tharollo ya qaka ke ka ntwa feela.
Batla lentswe moleng wa 13 le nang le moelelo le a mo sheba ka lehloyo?
Matshwao a puo a makalo le matshwao a potso moleng wa 44 a bolelang kapa a talolang ka maikutlo a ntate?
O e lahlile! O e lahlile! O bua ka eng Ho tla jwang hore o e lahle?
Ka nako e nngwe puo e sebedisetswa ho kgutsufatsa, ho tea mohlalantatae Ngola lentswe lena le lelefetse?
Batla lentswe moleng wa 12 le nang le moelelo o le mong le wa a mo sheba ka la moleka molenag wa 68?
Ngola polelo ena ka puo ya mophetedi.
Tjhelete e kae?
O ne a hatella ho tseba hore tjhelete e hokae.
Matshwao a makalo le matshwao a potso moleng wa 44 a bolelang kapa a talola maikutlo a ntate jwang?
Ka nako e nngwe puo e ye e bontshe kgutsufatso, ho tea mohlala: ntatae.
Mosebetsi ona ka tlhatlhobo le kutlwisiso ya setshwantsho. Titjhere o thusa hore sehlopha se utlwisise mareo a matjha. Ho tea mohlala (tikoloho, maikutlo, melao ya bophelo le MOHATO WA phedisano le moruo). Baithuti jwale ba tla sebetsa ka dihlopha ho hlahloba le ho utlwisisa ditshwantsho le ho etsa setshwantsho se entsweng ka dipampiri tse ngata. Mona ho lokisetswa pehelo ya molomo ya moithuti e tla hlahlojwa.
Ho tataisa ka ho hlalosa moelelo wa mantswe ao ba ka a sebedisang ho hlalosa ditshwantsho, ho tea mohlala, tikoloho, maikutlo, MOHATO WA phedisano le moruo. Baithuti ba ngole tlotlontswe e ntjha setshwantshong se dibukeng tsa bona.
o setshwantsho sa dipampiri tse ngata o pehelo ya bona ya molomo.
Arola phaposi ka dihlopha tse 6-8 tsa baithuti.
Ka morao Dibukeng tsa Mosebetsi tsa Moituti ho na le ditshwantsho tse nne tse fapaneng tsa thuto ena. Efa sehlopha ka seng setshwantsho se fapaneng. Diphaposing tse kgolwanyane, dihlopha tse ngata di tla be di buisana ka setshwantsho se le seng.
Baithuti ba buisana le ho utlwisisa ditshwantsho ka ho inahanela ba sebedisa dipotso tse latelang e le tataiso Dibukeng tsa Mosebetsi leqepheng la 13. Baithuti ba tlameha ho ngola ho arabela ha sehlopha dikgeong tse teng.
Ke mang/ bomang ba leng bohareng ba setshwantsho?
Ke dintlha dife tse re tlamang hore mahlo a rona a tsepame hodima motho eo?
Ke maikutlo afe a hlahiswang ke batho ba setshwantshong, ho tea mohlala, thabo, tlhonamo, ho sithabela, tebello, ho befelwa. Fana ka mabaka mabapi le karabo ya hao.
Ditshwantshong tse pedi batla dintho tse tshwanang le tse sa tshwaneng.
Ditshwantshong tse pedi ke sefe se o bolellang ka bophelo ba batho?
Ditshwantshong tse pedi ke sefe se o bolellang ka MOHATO WA moruo a batho?
Dihlopha di fana ka dihlooho tse loketseng ditshwantshong tseo ho fanweng ka tsona.
Dihlopha di a behela sehlopha ditaba ka bokgutshwane, di hlalosa dintlha tse ileng tsa qoqwa tse tsamaelanang le setshwantsho sa sehlopha sa bona le tseo tse tsamaelanang le papiso. Pehelo ena e ka etswa ke ditho tsa dihlopha ka ho fapana.
Tlhatlhobo ya ho phehisa ha moithuti ka mong sehlopheng.
Baithuti ba etsa ba be ba buisane ka moelelo le kutlwisiso.
AC 1 : Moelelo wa sethatho o etswa ka ditemana tsa moithuti ka mong.
AC 4 : Moelelo o ba teng ka lebaka la tshebedisano le basebedisi ba puo.
AC 8 Puisano eo ho fanweng mabaka ka yona ka kutlwisiso, mme moelelo o a hodiswa.
AC 6: Ditshwantsho le tseo e seng tsa ditshwantsho tsa ditemana di a hlwauwa ebe di a hlahlojwa.
Ho ithuta difoto/ditshwantsho le ho hlahloba maikutlo, maemo le maikemisetso.
Ho bapisa ditemana le ho hlahloba botebo ba ditshwantsho le tseo e seng ditshwantsho ho tse ding ho e na le ho tse ding.
Potoloha le ho hlokomela phehiso ya moithuti ho ya ka sehlopha.
Ngola tlhatlhobo ena le ha kwana ditlhokomelo di le mmalwa feela.
Ho rala ha dihlopha setshwantsho sa dipampiri tse ngata se bontshang dikamano tse ntle le tse mpe ka ho sebedisa ditshwantsho tseo baithuti ba ileng ba di bokellela mosebetsi ona. (Hopotsa baithuti ho bolokela setshwantsho pehelo ya molomo ya moithuti) Setshwantsho se seng le se seng sa dipampiri tse ngata se tlameha ho ba boholo ba A4.
Setshwantsho sa dipampiri tse ngata se tlameha ho bontsha phapang e totobetseng mabapi le dikamano tse ntle le tse mpe.
Disebediswa ditshwantshong tsa dipampiri tse ngata e ka ba diralwa, ditshwantsho, mantswe a sehilweng dikoranteng, dimakasine kapa dintho tse ding tse iqapetsweng tse hlophisitsweng ka boinahanelo ho fana ka mohopolo o bonahalang.
Baithuti ba kenyeletse le dipolelo tse hapang tsa ditshwantsho tsa dipampiri tse ngata tse ka sehellwang dimakasineng kapa tsa ngolwa ho kgabisa ditshwantsho tsa dipampiri tse ngata.
Ho tea mohlala; Motswalle wa ka ya nang le PHAMOKATE, e sa ntse e le motswallle wa ka?
Ha ho etswa pehelo sehlopheng ditho tsohle tsa sehlopha di fane ka nako e fapaneng ya ho bua dintlha tse itseng tsa setshwantsho sa dipampiri tse ngata.
HLOKOMELA : Sehlopha ka seng se tla fuwa nako ya metsotso e 2-3 ya ho etsa pehelo.
Bapatsa ditshwantsho tsa dipampiri tse ngata ka phaposing e le hore baithuti ba di hlahlobe. Baithuti ba kgetha setshwantsho sa dipampiri tse ngata se fihletseng sepheo ka ho fetisa.
Baithuti ba bue motho a le mong puo e lokiseditsweng motsotso o 1 ho ya ho e 2 e tswa ho temana ya ditshwantsho ka dikamano.
O nahana hore maikutlo a setshwantsho ke afe?
Ke melao efe ya lelapa le ya phedisano eo o ka e hlwayang setshwantshong?
Na o nahana hore MOHATO WA phedisano le moruo e ama dikamano Ha ho le jwalo, jwang?
AC 1: Moelelo wa sethatho o ba teng ka lebaka la ditemana ka motho.
AC 6: Tse bonwang le tse sa bonweng tsa ditemana di a hlwauwa di be di hlahlojwe.
Ithuta difoto/ditshwantsho le ho hlahloba maikutlo, mokgwa le maikemisetso o bapisa ditemana o be o hlahlobe ho sebetsa ha tse bonwang le tse sa bonweng ho e le nngwe jwalo ka ha e se ho tse ding.
Sebedisa rubiriki e latelang ho hlahloba pehelo ya molomo ya moithuti.
HLOKOMELA: Hlokomela hore baithuti ba tseba mekgwa ya ho hlahloba pele ba qeta thuto ena.
Sebopeho se ikgethileng sa dikarolo tse 3; selelekela se hohelang; qetello e ka sebetsang.
Ha ho na sebopeho se ikgethileng.
Lentswe le hlakileng; pehelo ka lentswe le utlwahalang; pehelo e hlwahlwa ya mehopolo; ho ba le kamano le bamamedi ha ho behwa ditaba; tse ka bontshwang di sebediswa hantle ho tshehetsa taba.
Lentswe le hlakileng; pehelo ka lentswe le utlwahalang; pehelo ya mehopolo e batlang e kgotsofatsa; kamano le bamamedi, empa e sa kgotsofatse ka mehla; tse bontshwang di sebediswa hantle ho tshehetsa taba.
Dintlha di a behwa, empa ha di a hlaka ha kaalo; ho qeaqea ho etsa hore bamamedi ba be le bothata ba ho utlwisisa; ho sheba bamamedi mahlong ha ho buuwa ho a fokola; ho ba le boitshwaro bo sitisang ho mamela se buuwang. Tse tla bontshwa di sebediswa hantle.
Lentswe le sa utlwahaleng le kamano le bamamedi e tlase haholo; mofutswela feela wa ho beha dintlha; ho ba le dintho tse sitisang ho mamela ka lebaka la ho se tsetse ha sebui; ho behwa ha ditaba ha ho utlwahale le dintlha ha di latelane ka tatelano e utlwahalang. Tse tla bontshwa ha di sebediswe hantle hohang feela.
Tshebediso e ntlentle ya tlotlontswe; sebopeho sa polelo le tshebediso ya sebopeho sa puo e be e ntle; ho leka ka matla ho sebedisa tlotlontswe le dipolelo tse thata.
Tshehdiso e batlileng e eba ntle ya ho sebedisa sebopeho sa puo, sebopeho sa polelo; tlotlontswe e seng kaalo; ho ba boima ho ka bua hantle;ha ho na biteko bo matla ba ho sebedisa dipolelo le tlotlontswe e ntjha.
Tshebediso e swabisang ya sebopeho sa puo, sebopeho sa dipolelo le tlotlontswe, mokgwa o bohlaswa wa ho sebedisa dipolelo le tlotlontswe e ntjha pehelo e sa lohehang hantle?
Kgetho e mpe ya setshwantsho eo e leng hore e na le dintlha tse ngata kapa tse nyenyane haholo ho hlakisa tsepamiso ya maikutlo.
Thuto ena e qetellang e sebedisa mohlala wa lengolo la motswadi ya ferekaneng a le ngolla makasine wa batjha a kopa thuso. Baithuti ba sebetsa ka dihlopha ho lekola moo ho nang le qhwebeshano le mokgwa wa ho rarolla mathata ao ebe ba fuputswa ho se hokae ka bo bona. Baithuti ka bobona ba ngola puisano ya batho ba babedi e kgutshwane, mme ba laolwa, ebe ho ngolwa lengolo la setswalle.
Balla sehlopha lengolo. Hlalosa hore batho ba bangata ba ngolla sekgutlwaneng sa Agony Aunt dimakasineng ho kopa thuso ka mathata a bona a bophelo.?
Lekola hape mokgwa le mantswe a sebedisitsweng ho ngola lengolo la setswalle.
Mohatsa ka o sa tswa hlokahala dilengwaneng tse mmalwa tse fetileng, mme a ntshiya hore ke hlokomele batjha ba babedi ba rona.
Baithuti ba behela sehlopha sohle ditaba ba sebedisa mmapa wa monahano.
Baithuti ba ngola ditaba tsena dibukeng tsa bona tsa mosebetsi e le hore ba tle ba di sebedise phuputsong e nyenyane e latelang.
Seabata o tla lapeng esale ka madungwadungwana ha esale a tswile bosiu bohle a sa bolella mmae.
Mme: Seabata, na ke wena ka nnete ya tlileng haet?
Seabata : E, ke fihlile hae!
Mosela o batla ho tswa bosiu le motswalle eo mmae a sa e tsebeng.
Mme : Tumisang ke mang Le ya kae?
Ho se arajwe ka lentswe le le leng feela?
AC 1 : Moelelo wa sethatho o ba teng ka lebaka la ditemana tsa motho.
AC 9: Puisano e tswela pele.
Tshebediso e ntle ya tlotlontswe.
Tshebediso e batlang e nepahatse ya sebopeho sa puo; sebopeho sa dipolelo, mopeleto, mme tlotlontswe e batla e nepahetse.
Arola baithuti dihlopha tse 6- 8. Sehlopha ka seng se kgetha karolo ya qhwebeshano e ileng ya hlwauwa pejana lengolong leo ba le ngotseng dibukeng tsa bona tsa mosebetsi tsa moithuti ka mong. Setho ka seng sa sehlopha se fuputsa sehlooho sena ka ho botsa batswadi ba bona/ bahlokomedi ba bona le metswalle hore ba nahanang ka taba ena le hore ba ka e rarolla jwang.
Na o nahana hore batjha ba dumellwe ho apara ka moo ba ratang ka teng?
Taba ena ha e a rerelwa hore e be phuputso e telele e batlang dipuisano le batho tse hlophisitsweng ho ya ka boithuti kapa e ngotsweng. Moithuti e mong le e mong o hloka feela ho buisana le motswadi a le mong/ mohlokomedi a le mong le motswalle a le mong kapa ba babedi.
Ha re kgutleleng phaposing, efa sehlopha ka seng leqetswana la pampiri, mme o ba kope hore ba ngole dikarabo tsa bona, ka ho latelana, dikholomong tse tharo kareteng tsa bona. Hlalosetsa baithuti hore ba ka qoba ho ipheta jwang.
Batswadi ba senya tjhelete ka dintho tse ding?
Dihlopha di rala pehelo ya tsona ya ditaba ka ho kgetha setho se le seng sa sehlopha hore se buelle sehlopha.
Sehlopha se seng le se seng se beha ditaba ka ho sebedisa karete ya sona e le moralo. Pehelo ya ditaba e etswe ka dipolelo tse felletseng.
Etsa hore ho be le nako e kgutshwane ya puisano ka mora pehelo e nngwe le e nngwe.
Baithuti ba ngolla Sarah lengolo la setswalle ba araba kopo ya hae, fana ka maikutlo a titjhere o be o tataise hore ho etsweng ha ho qetwa. Dimmapa tsa monahano tse ileng tsa ngolwa le dikarete di thusa ka tlotlontswe ha lengolo la boiqapelo le ka sebediswa ho fana ka mokgwa wa ho ngola.
Hlwaya o be o lokise diphoso tsa mopeleto, sebopeho sa puo jj.
Baithuti ba ngola hape lengolo la bona le lokisitswe.
Ho hahwa dipolelo ka ho sebedisa puo e nepahetseng, mopeleto le matshwao a puo.
Sheba diforeime tse nne tse qalang tsa pele tsa khathunu o hlokomela puo e ngotsweng le boitshwaro. Dintlha tsena di hlalosang ka kamano ya Dennis le mmae?
Mme o na le mamello e kgolo ho Dennis.
Dennis o tseba hore mmae o tla mo fa menyetla e mengata.
Ntata Dennis o hlatswa dijana ka kitjhining. O nahang ka taba ya hore monna wa lelapa a hlatswe dijana?
Ke a dumela.
Ha ke dumele. Banna ha ba a thswanela hobane ke bona ba phedisang lelapa.
Ke eng e bontshang foreimeng ya 6 hore mme ha a kgathalle ha kaalo tshoso e teng foreimeng ya 5?
O a tsheha.
Hlwaya mefuta e fapaneng ya matshwao a puo e sebediswang ha ho buuwa khathunung.
Foreimeng ya 5 ho sebedisistwe letshwao la makalo. Kgetha lenaneng ka tlase mona hore mosebetsi wa letshwao lena la makalo ke ofe.
Sepheo sa ho ngola ka mongolo o moholo ke sefe foreimeng ya 5?
Sepheo sa ho ngola ka mongolo o moholo ke ho matlafatsa se bolelwang; e bontsha lentswe le matla le letenya.
Hobaneng ha lentswe lenahape le ngotswe ka ho ntshofatswa, mme le na le sepheo sefe?
Mme o bolella Dennis hore ke ka makgetlo a mararo a ileng a mo bolella hore a hlapele dijo tsa bosiu. Hona ho mo etsa hore a etse ho hong qetellong.
Ngola polelo ya pele ya foreime ya 1 ka puo ya mophethedi jwalo ka ha eka o ne o behela motho e mong ditaba.
Mme o bolelletse Dennis ka makgetlo a mararo hore a hlapele dijo tsa bosiu.